 Abwaan Cabdiwaaxid Cali Gamadiid, qaddar kooban uun ka dib kolkii aan ka imi Cabdimaalik Muuse Coldoon waxa mar labaad halkii la iigu keenay abwaan Cabdiwaaxid Cali Gamadiid oo isna askari wado, Cabdiwaaxid oo aannu hore isu naqaannay aragtidii kowaad ba waxa aan arkay in ay wejigiisa ka muuqato farxadda caadiga ah iyo dhoollacayn, waan taagnaa, waan u soo dhaqaaqay, waanan salaamay, waan xaal waraystay oo aan xog waraystay intii caadiga ahayd, nolosha jeelka iyo waxa uu halkan la joogo labadaba waan ka waraystay, si fiican ayuu iigaga warramay guud ahaan xaalkiisa iyo noloshiisa xabsiga labadaba. 